## Pravilnik o kaznenoj evidenciji

### NN 92/2009 (29.7.2009.), Pravilnik o kaznenoj evidenciji

MINISTARSTVO PRAVOSUĐA

2319

Na temelju članka 185. stavka 2. Zakona o kaznenom postupku (»Narodne novine« br. 152/08 i 76/09) ministar pravosuđa donosi

PRAVILNIK

O KAZNENOJ EVIDENCIJI

OPĆE ODREDBE

Članak 1.

Kaznenu evidenciju vodi Ministarstvo nadležno za poslove pravosuđa Republike Hrvatske (u daljnjem tekstu: Ministarstvo).

Članak 2.

(1) Kaznena evidencija se vodi za sve fizičke i pravne osobe (u daljnjem tekstu: osobe) koje su za kaznena djela pravomoćno osuđene u Republici Hrvatskoj.

(2) Kaznena evidencija se vodi i za državljane Republike Hrvatske i pravne osobe sa sjedištem u Republici Hrvatskoj koje su za kaznena djela pravomoćno osuđene izvan područja Republike Hrvatske, ako su ti podaci dostavljeni Ministarstvu.

SADRŽAJ EVIDENCIJE

Članak 3.

Kaznena evidencija obuhvaća: podatke o pravomoćno osuđenoj osobi, podatke o presudi, podatke o kaznenom djelu, podatke o kaznenopravnim sankcijama i drugim mjerama te podatke o izmjenama osude.

Članak 4.

(1) Podaci o osuđenoj fizičkoj osobi su: prezime i ime osobe, rođeno prezime, osobni identifikacijski broj (u daljnjem u tekstu: OIB), spol, ime i prezime oca i majke, rođeno prezime majke, datum, mjesto i država rođenja, državljanstvo, zanimanje, zvanje, prebivalište i boravište.

(2) Podaci o osuđenoj pravnoj osobi su: tvrtka odnosno naziv pravne osobe, sjedište i OIB.

(3) Podaci o presudi su: naziv suda, broj i datum donošenja te datum pravomoćnosti.

(4) Podaci o kaznenom djelu su: naziv i pravna oznaka kaznenog djela te vrijeme počinjenja kaznenog djela.

(5) Podaci o kaznenopravnim sankcijama i drugim mjerama su: vrsta, visina ili trajanje kaznenopravnih sankcija i drugih mjera, podaci o zamjeni kazne zatvora radom za opće dobro na slobodi, odluka o oslobođenju od kazne, podaci o izdržanoj, zastarjeloj i oproštenoj kazni, datum plaćene novčane kazne.

(6) Podaci o izmjenama osude su: ispravak presude, podaci iz odluka povodom izvanrednih pravnih lijekova, podaci o zamjeni neplaćene novčane kazne kaznom zatvora, podaci o uvjetnom otpustu, amnestiji i pomilovanju, podaci o opozivu uvjetne osude ili uvjetnog otpusta.

VOĐENJE KAZNENE EVIDENCIJE

Članak 5.

(1) Kaznena evidencija se vodi u sustavu za elektroničku obradu podataka (u daljnjem tekstu: EOP) i u sustavu odvojene kartoteke.

(2) EOP sadrži podatke iz članka 3. ovog Pravilnika, a odvojena kartoteka sadrži karton osuđene osobe, omot s kaznenim listovima, pravomoćnim sudskim odlukama i drugim aktima na temelju kojih se upisuju podaci u kaznenu evidenciju.

UPIS PODATAKA U KAZNENU EVIDENCIJU

Članak 6.

(1) Upis podataka u kaznenu evidenciju obavlja se na temelju podataka iz pravomoćnih sudskih odluka i drugih akata.

(2) Svi podaci uneseni u EOP moraju imati dvije sigurnosne kopije. Sigurnosne kopije se pripremaju najmanje jedanput dnevno.

Članak 7.

(1) Sudovi dostavljaju bez odlaganja elektroničkim putem podatke Odjelu za kaznene evidencije Ministarstva, a ako za takvu dostavu nisu ostvareni tehnički uvjeti dostavljaju ih u roku od 8 dana od dana kada je nastala činjenica koja se kao podatak upisuje u kaznenu evidenciju ili od dana kada primitka obavijesti o njoj.

(2) Podatke iz osuđujuće pravomoćne presude sudovi dostavljaju na Kaznenom listu koji je sastavni dio ovog Pravilnika.

(3) Kaznionice, zatvori i Odjel za pomilovanja Ministarstva dostavljaju obavijesti o podacima propisanim ovim Pravilnikom Odjelu za kaznene evidencije Ministarstva u roku od 8 dana od dana kada je nastala činjenica koja se kao podatak upisuje u evidenciju ili od dana kada su o njoj obaviješteni.

DAVANJE PODATAKA IZ KAZNENE EVIDENCIJE

Članak 8.

Podaci iz kaznene evidencije su službena tajna, a daju se sukladno članku 86. Kaznenog zakona.

Članak 9.

(1) Sudovi, tijela i ustanove koje su zakonom ovlaštene za dobivanje podataka iz kaznene evidencije moraju navesti svrhu i zakonsko ovlaštenje za dobivanje takvih podataka, a zahtjev podnose na Obrascu I koji je sastavni dio ovog Pravilnika.

(2) Osoba koja zatraži podatke iz kaznene evidencije radi ostvarivanja prava u stranoj državi mora dokazati koja prava želi ostvariti, a zahtjev podnosi na Obrascu II koji je sastavni dio ovog Pravilnika.

Članak 10.

(1) Ako Ministarstvo utvrdi da je zahtjev iz članka 9. ovog Pravilnika nejasan ili nepotpun, pozvat će podnositelja da u roku od 15 dana zahtjev objasni ili nadopuni.

(2) Ako podnositelj ne postupi u skladu s pozivom iz stavka 1. ovoga članka, smatrat će se da zahtjev nije niti podnesen.

Članak 11.

Ministarstvo će osigurati sudovima i državnim odvjetništvima neposredan uvid u kaznenu evidenciju putem računalnog sustava.

BRISANJE OSUDE IZ EVIDENCIJE

Članak 12.

(1) Brisanje osude iz kaznene evidencije vrši se na temelju:

1. rješenja o rehabilitaciji tijela nadležnog za vođenje kaznene evidencije;

2. pravomoćne sudske odluke o rehabilitaciji;

3. odluke tijela nadležnog za davanje amnestije ili pomilovanja kojom se daje prijevremena rehabilitacija.

(2) Brisanje osude iz evidencije vrši se potpunim brisanjem podataka iz članka 4. ovog Pravilnika iz EOP-a na način da ne ostaje trag o istima, a u kartoteci se karton i kazneni listovi izdvajaju.

(3) Rješenje o rehabilitaciji sadrži podatke iz članka 4. ovog Pravilnika.

PRIJELAZNE I ZAVRŠNE ODREDBE

Članak 13.

(1) Ministarstvo će najkasnije do 1. siječnja 2012. prestati voditi kaznenu evidenciju u sustavu kartoteke osim za presude stranih sudova.

(2) Ministarstvo će najkasnije do 1. siječnja 2012. godine osigurati uvjete za potpunu provedbu članka 11. ovoga Pravilnika.

Članak 14.

(1) Ovaj Pravilnik stupa na snagu osmog dana od dana objave u »Narodnim novinama«.

(2) Stupanjem na snagu ovog Pravilnika prestaje važiti Pravilnik o kaznenoj evidenciji (»Narodne novine« 25/00, 42/03 i 92/04).

Klasa: 703-01/09-01/83

Urbroj: 514-05-02-01/09-13

Zagreb: 21. srpnja 2009.

Ministar
prof. dr. Ivan Šimonović, v. r.

Obrazac I.a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv podnositelja zahtjeva)

Broj predmeta:

U\_\_\_\_\_\_\_\_\_\_\_\_ dana\_\_\_\_\_\_\_

MINISTARSTVO PRAVOSUĐA
UPRAVA ZA KAZNENO PRAVO
ODJEL ZA KAZNENE EVIDENCIJE

Na temelju čl. 86. Kaznenog zakona i čl. 9. st. 1. Pravilnika o kaznenoj evidenciji podnosimo:

ZAHTJEV ZA DOBIVANJE PODATAKA IZ KAZNENE EVIDENCIJE ZA FIZIČKU OSOBU

PODACI KOJE POPUNJAVA PODNOSITELJ ZAHTJEVA:

OIB\*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

|  |  |  |  |
| --- | --- | --- | --- |
| Prezime\* |  | Rođeno prezime\* |  |
| Ime\* |  | Spol \* |  |
| Državljanstvo\* |  | | |
| Ime i prezime oca\* |  | | |
| Ime i prezime majke\* |  | | |
| Dan, mjesec i godina rođenja\* |  | | |
| Mjesto i država rođenja\* |  | | |
| Zanimanje i zvanje |  | | |
| Adresa prebivališta\* |  | | |
| Adresa boravišta |  | | |

|  |  |
| --- | --- |
| Svrha za koju se traže podaci\* |  |
| Zakonsko ovlaštenje (citirati članak i zakon)\* |  |

Potpis ovlaštene osobe:

\*Podaci označeni zvjezdicom se obvezno moraju navesti.

Obrazac I.b

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv podnositelja zahtjeva)

Broj predmeta:

U\_\_\_\_\_\_\_\_\_\_\_\_ dana\_\_\_\_\_\_\_

MINISTARSTVO PRAVOSUĐA
UPRAVA ZA KAZNENO PRAVO
ODJEL ZA KAZNENE EVIDENCIJE

Na temelju čl. 86. Kaznenog zakona i čl. 9. st. 1. Pravilnika o kaznenoj evidenciji podnosimo:

ZAHTJEV ZA DOBIVANJE PODATAKA IZ KAZNENE EVIDENCIJE ZA PRAVNU OSOBU

PODACI KOJE POPUNJAVA PODNOSITELJ ZAHTJEVA:

OIB\*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

|  |  |
| --- | --- |
| Tvrtka / naziv pravne osobe\* |  |
| Adresa sjedišta pravne osobe\* |  |

|  |  |
| --- | --- |
| Svrha za koju se traže podaci\* |  |
| Zakonsko ovlaštenje (citirati članak i zakon) \* |  |

Potpis ovlaštene osobe:

\*Podaci označeni zvjezdicom se obvezno moraju navesti.

Obrazac II. a

MINISTARSTVO PRAVOSUĐA
UPRAVA ZA KAZNENO PRAVO
ODJEL ZA KAZNENE EVIDENCIJE

Na temelju čl. 86. st. 7. Kaznenog zakona i čl. 9. st. 2. Pravilnika o kaznenoj evidenciji podnosim:

ZAHTJEV ZA IZDAVANJE POTVRDE O PODACIMA IZ KAZNENE EVIDENCIJE ZA FIZIČKU OSOBU

PODACI KOJE POPUNJAVA PODNOSITELJ ZAHTJEVA:

OIB\*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

|  |  |  |  |
| --- | --- | --- | --- |
| Prezime\* |  | Rođeno prezime\* |  |
| Ime\* |  | Spol\* |  |
| Državljanstvo \* |  | | |
| Ime i prezime oca \* |  | | |
| Ime i prezime majke \* |  | | |
| Dan, mjesec i godina rođenja\* |  | | |
| Mjesto i država rođenja\* |  | | |
| Zanimanje i zvanje |  | | |
| Adresa prebivališta \* |  | | |
| Adresa boravišta |  | | |

|  |  |
| --- | --- |
| Svrha za koju se traže podaci\* |  |
| Država u kojoj se želi ostvariti pravo\* |  |

U\_\_\_\_\_\_\_\_\_\_\_\_ dana\_\_\_\_\_\_\_

Potpis podnositelja zahtjeva:

Prilog: – fotokopija osobne iskaznice ili putovnice

– upravna pristojba / biljezi / u vrijednosti od 40 kn

\*Podaci označeni zvjezdicom se obvezno moraju navesti.

Obrazac II.b

MINISTARSTVO PRAVOSUĐA
UPRAVA ZA KAZNENO PRAVO
ODJEL ZA KAZNENE EVIDENCIJE

Na temelju čl. 86. st. 7. Kaznenog zakona i čl. 9. st. 2. Pravilnika o kaznenoj evidenciji podnosimo:

ZAHTJEV ZA IZDAVANJE POTVRDE O PODACIMA IZ KAZNENE EVIDENCIJE ZA PRAVNU OSOBU

PODACI KOJE POPUNJAVA PODNOSITELJ ZAHTJEVA:

OIB\*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

|  |  |
| --- | --- |
| Tvrtka / naziv pravne osobe \* |  |
| Adresa sjedišta pravne osobe \* |  |

|  |  |
| --- | --- |
| Svrha za koju se traže podaci \* |  |
| Država u kojoj se želi ostvariti pravo \* |  |

U\_\_\_\_\_\_\_\_\_\_\_\_ dana\_\_\_\_\_\_\_

Potpis ovlaštene osobe
podnositelja zahtjeva:

Prilog: – izvod iz sudskog registra

– punomoć ovlaštene osobe

– upravna pristojba/biljezi/u vrijednosti od 40 kn

\*Podaci označeni zvjezdicom se obvezno moraju navesti.

Pravilnik, NN 92/2009-2319
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)